stanford-oval/wikipedia huggingface dataset:
James H. Wilkinson

| James H>  Wilkinson.Henkilötiedot |
| --- | --- |
Koko nimi:  James Hardy Wilkinson
Syntynyt: 27. syyskuuta 1919 Strood, Englanti
Kuollut: 5. lokakuuta 1986 (67 vuotta) Teddington, Englanti
Koulutus ja ura
Tutkimusalue:  Numeerinen lineaarialgebra ja numeerinen analyysi
Palkinnot:  Turing-palkinto
James Hardy ("Jim") Wilkinson (27. syyskuuta 1919 Strood, Englanti – 5. lokakuuta 1986 Teddington, Englanti) oli brittiläinen matemaatikko. Hänelle myönnettiin vuonna 1970 Turing-palkinto tutkimuksestaan numeeriseen analyysiin, johon liittyi erityistunnustus työhön laskennasta lineaarialgebralla sekä virheanalyysillä.
Wilkinsonista tuli toisen maailmansodan jälkeen asiantuntija matriisilaskennassa, jota on myös kutsuttu numeeriseksi lineaarialgebraksi. Hän valmistui Trinity Collegesta Cambridgesta, ja toisen maailmansodan aikana hän tutki räjähdysten lämpödynamiikkaa ja ballistiikkaa. Sodan jälkeen hän palasi Cambridgeen ja liittyi National Physical Laboratoryn henkilökuntaan (NPL). Hän työskenteli Alan Turingin kanssa elektronisen tietokoneen ongelmakohtien kanssa. Kun Turing lähti Manchesterin yliopistoon Wilkinson muiden muassa jatkoi Turingin ACE (Pilot ACE) -tietokoneen kehittämistä.
Wilkinson oli uranuurtaja vaikka ei keksinyt matriisialgoritmien virheanalyysia. Useat tieteellisen ja insinöörityön laskennat riippuvat tietyistä matriisioperaatioista, ja pyöristysvirheiden käsittely oli ilmeistä varhaisia tietokoneita suunniteltaessa yhtälöiden ja muuttujien määrien kasvaessa. Wilkinson suunnitteli Pilot ACE -tietokoneeseen kertolaskuyksikön itse, joka perustui hänen aiempaan kokemukseensa. Wilkinsonilla oli kokemusta suurista määristä yhtälöitä, joissa on suuri määrä tuntemattomia tekijöitä.
Toisen maailmansodan aikana ja sen jälkivaiheissa Wilkinson ei voinut julkaista tutkimuksia turvallisuusrajoituksien vuoksi. 1950-luvulta alkaen hän julkaisi yli sata artikkelia ja kaksi kirjaa: Rounding Errors in Algebraic Processes (1963) ja Algebraic Eigenvalue Problem (1965).
Ida Bois

| Ida Bois> Henkilötiedot |
| --- | --- |
Syntynyt: 1988 (ikä 35–36)
Muusikko
Laulukielet:  Suomi
Aktiivisena:  2006–
Tyylilajit:  pop, folktronica, gospel
Soittimet:  piano, kitara, laulu
Levy-yhtiöt:  Aikamedia, Päivä Oy
  [ Muokkaa Wikidatassa ] [ ohje ]  
Ida Bois (o.s. Valkoniemi, s. 1988) on suomalainen laulaja, säveltäjä ja sanoittaja. Hän on julkaissut neljä täyspitkää abumia.
Bois oli mukana kevään 2015 Uuden Musiikin Kilpailussa EDM-kappaleella ”Kumbaya”. Hän ei kuitenkaan päässyt ensimmäisestä livekarsinnasta finaaliin.
Ida Bois tunnettiin myös skeittaajana tyttönimellään Valkoniemi, ja hänen sponsorinaan toimi kansainvälinen Nikita Clothing.
Ensimmäinen äänite jolla Ida Bois esiintyi oli Koulun jälkeen (2003).
Diskografia > Albumit

Ida (2007)
Risteys (2009)
Tarinoita meistä kaikista (2013)
Nassara (2017)
Diskografia > Singlet

Nassara (Vain Säälistä Vapisen) 2015
Aiheesta muualla

Ida Boisin viralliset kotisivut (Arkistoitu – Internet Archive)
Ida Bois - Kristityn vaellus -kanava Youtubessa
J. W. Snellman G:son
Snellmanin perhe

J. W. Snellman G:sonilla ja Jeanette Enbomilla oli kaikkiaan yhdeksän lasta:
Johan Georg (Janne) Snellman (1841–1885) velkaantui opintomatkallaan Saksan Bremenissä niin pahoin, että joutui vankilaan 1863. Myöhemmin hän toimi kuitenkin kauppiaana ja raatimiehenä Oulussa. Janne Snellman osti Toppilan panimon isältään 1880 ja hän omisti sen kuolemaansa saakka.
Johanna Kristina (Hanna) Snellman (1843–1872) meni naimisiin Oulun oikeuspormestarin Johan Fredrik Gummeruksen kanssa vuonna 1867, mutta kuoli jo 29-vuotiaana.
Albert Oskar Snellman (1844–1894) oli Snellmanin kauppahuoneen johdossa isänsä jälkeen.
Sofia Carolina (Lina) Snellman (1846–1924) koki nuorena uskonnollisen herätyksen ja oli 41 vuotta Helsingin Diakonissalaitoksen johtajattarena 1883-1924.
Henrik Wilhelm (Wille) Snellman (1848–1902) oli merikapteeni ja myöhemmin rautakauppias. Hän toimi Oulussa Snellmanin kauppahuoneelle 1871 rakennetun fregatti Toivon kapteenina ja hänestä tehtiin pilkkalaulu  jossa Snellman esiintyi "Toivon herrana ja kommesrootin poikana". Henrik Wilhelm Snellman ryhtyi rautakauppiaaksi 1881 ja vuosina 1896–1902 hän omisti nykyisen Oulun tuomiokapitulin talon, jossa hänellä oli asunto ja rautakauppa.
Karl August Snellman (1849–1920) oli Snellmanin kauppahuoneen johdossa isänsä ja veljensä jälkeen.
Gustaf Ferdinand Snellman (1851–1903) oli Rovaniemen piirilääkäri ja valtiopäivämies.
Maria Matilda Snellman (1853–1918) oli naimisissa kauppaneuvos Hemming Åströmin kanssa.
Emilia Charlotta Snellman (1855–1934) avioitui lankonsa Johan Fredrik Gummeruksen kanssa Hanna Snellmanin kuoltua. Gummeruksen kuoltua hän solmi toisen avioliiton laamanni A. J. Rudbeckin kanssa.
Jamie Lloyd

| Jamie Lloyd |
| --- | --- |
Luoja(t):  Alan B. McElroy Danny Lipsius Larry Rattner Benjamin Ruffner
Elokuvasarja:  Halloween
Näyttelijä(t):  Danielle Harris J.C. Brandy
Jamie Loyd on Halloween-elokuvasarjan henkilöhahmo, Michael Myersin sisarentytär. Hän esiintyi ensimmäisen kerran elokuvassa Halloween 4: The Return of Michael Myers. Jamieta näyttelevät Danielle Harris ja J.C. Brandy.
Elämä

Jamie Loyd on Michael Myersin siskon Laurie Stroden tytär. Jamie adoptoitiin Carrutherin perheeseen, jossa hänen hyvä ystävänsä on hänen siskopuolensa Rachel. Kun Michael Myers pakeni vankilasta, hän otti kohteekseen Jamien. Samaan aikaan Jamie näki painajaisia Michaelista. Kun Michael saatin pitkän kamppailun päätteeksi tapettua, Jamie laittoi maskin päähänsä ja tappoi äitipuolensa. Jamie ei puhunut seuraavaan vuoteen mitään ja oli traumojensa takia hoidossa. Jamielle jäi telepaattinen yhteys enoonsa,  ja tiesi sen takia, että Michael ei ollut kuollut. Michael alkoi taas jahdata Jamieta ja onnistui tappamaan tämän sisarpuolen Rachelin. Kun Michael saatiin jälleen napattua, käveli salaperäinen mies mielisairaalaan ja alkoi ampua poliiseja. Jamielle seuraa pitänyt poliisi kielsi Jamieta menemästä sinne, mutta hän ei kuunnellut. Kun Jamie löysi enonsa sellin, sen kalterit oli tuhottu ja Michael oli poissa. Kuusi vuotta sen jälkeen kaikki luulivat, että Michael ja Jamie olivat kuolleet. Todellisuudessa molemmat olivat kadonneet. Jamie synnyttää pojan, joka uhataan tappaa. Jamie pakenee Haddonfieldiin etsimään Tri. Loomisia. Loppujen lopuksi Jamie piilottaa pojan, Michael löytää hänet ja tappaa tämän.
Elokuvat

Halloween 4: The Return of Michael Myers
Halloween 5: The Revenge of Michael Myers
Halloween: The Curse of Michael Myers
Jaavanjambolaani

| Jaavanjambolaani |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Kaksisirkkaiset Magnoliopsida
Lahko::  Myrtales
Heimo::  Myrttikasvit Myrtaceae
Suku::  Jambolaanit Syzygium
Laji::  cumini
Kaksiosainen nimi
 Syzygium cumini  (L.) Skeels 
Katso myös
   Jaavanjambolaani Wikispeciesissä   Jaavanjambolaani Commonsissa 
Infobox OKNimi-testi OKIUCN-testi OK: 
Jaavanjambolaani (Syzygium cumini) on myrttikasvien heimoon ja jambolaanien sukuun kuuluva trooppinen hedelmäpuu.
Ulkonäkö ja koko

Jaavanjambolaani on nopeakasvuinen puu, joka kasvaa 10–15 m korkeaksi, ihanteellisissa oloissa jopa 30 metriä korkeaksi.
Hedelmä on tumma ja soikea, enimmillään noin viisi senttiä pitkä.
Levinneisyys

Jaavanjambolaani on kotoisin Intiasta ja Burmasta, mutta se on levinnyt ihmisen mukana koko Kaakkois-Aasiaan ja Tyynenmeren saarille.
Kasvi leviää eläinten mukana siemenistä, kasvaa nopeasti ja muodostaa läpitunkemattomia tiheikköjä, jotka tukahduttavat alkuperäisen kasvillisuuden. Siksi se on luokiteltu haitalliseksi vieraslajiksi Floridassa ja Etelä-Afrikassa.
Käyttö

Parhaat jaavanjambolaanin hedelmät syödään sellaisenaan, huonompilaatuisia säilötään perinteisesti suolaan. Hedelmistä tehdään myös mehua ja jäätelöä.
Puuta kasvatetaan myös puutavaraksi ja koristekasvina.
Jaavanjambolaania on käytetty myös diabeteslääkkeenä. Diabeteslääkkeeksi on käytetty sekä siemeniä, kuorta, hedelmiä että lehtiä. Lehdistä on tutkimuksissa voitu eristää antimikrobi-aineita.
Jaavanjambolaanin hedelmiä
Jaavanjambolaanin siemeniä
Jean-Baptiste Biot

| Jean-Baptiste Biot |
| --- | --- |

Henkilötiedot
Syntynyt: 21. huhtikuuta 1774 Pariisi
Kuollut: 3. helmikuuta 1862 (ikä 87) Pariisi
Kansalaisuus:  ranskalainen
Koulutus ja ura
Tutkinnot:  École polytechnique
Väitöstyön ohjaaja:  Gaspard Monge
Instituutti:  Beauvaisin yliopisto Collège de France
Tutkimusalue:  fysiikka matematiikka kemia
Tunnetut työt:  Biot’n ja Savartin laki
 Nimikirjoitus
Jean-Baptiste Biot (21. huhtikuuta 1774 – 3. helmikuuta 1862) oli ranskalainen fyysikko ja matemaatikko, joka tutki magnetismia ja kehitti menetelmiä sokeriliuosten analyysiin. Biot oli Louis-Joseph Gay-Lussacin mukana ensimmäisellä tieteellisellä kuumailmapallolennolla vuonna 1804.
Biot opiskeli École polytechniquessa. Hän sai matematiikan professorin viran Beauvaisin yliopistosta vuonna 1787, ja kolme vuotta myöhemmin matemaattisen fysiikan professorin viran  Collège de Francesta. Hänet valittiin Ranskan tiedeakatemiaan vuonna 1803 ja Ranskan akatemiaan vuonna 1856.
Biot ja Félix Savart julkaisivat vuonna 1820  Biot’n ja Savartin lain, joka osoittaa sähkövirtaa ympäröivän magneettikentän riippuvuuden etäisyydestä johtimesta.
Aiheesta muualla

University of St Andrews, Scotland: Jean Baptiste Biot (Arkistoitu – Internet Archive) (englanniksi)
Jacob Ellehammer

Jacob Ellehammer
Jakob Christian Hansen Ellehammer (1871–1946) oli tanskalainen keksijä. Hän kokeili vuodesta 1905 moottorin kuljettamalla lentokoneella, ja hänen onnistui ensimäisenä  Euroopassa kohota syyskuussa 1906 kaksitasoksi konstruoidulla koneellaan maasta vapaaseen lentoon. Myöhemmin Ellehammer teki keksintöjä moottoriteollisuuden alalla: hän keksi kaasuttimen, joka tekee paloöljyn käyttämisen bensiinimoottoreissa mahdolliseksi.
Jacob Ellehammer ja Ellehammer IV 1908.
Aiheesta muualla

Kuvia tai muita tiedostoja aiheesta Jacob Ellehammer Wikimedia Commonsissa
Ivar Iversen

| Mitalit> Maa:   Norja.Miesten melonta.MM-kilpailut  | Mitalit> Maa:   Norja.Miesten melonta.MM-kilpailut  | Mitalit> Maa:   Norja.Miesten melonta.MM-kilpailut  | Maa:   Norja> Miesten melonta. |
| --- | --- | --- | --- |
|  Hopeaa | Lontoo 1948 | K-1 4×500 m |  |
Ivar Iversen (24. elokuuta 1914 Oslo – 19. elokuuta 2012) oli norjalainen meloja. Hän kilpaili vuoden 1936 kesäolympialaisissa Berliinissä ja jäi 1 000 metrin kajakkiyksikössä kahdeksanneksi. Ratamelonnan maailmanmestaruuskilpailuissa hän sai vuonna 1948 hopeaa 4 x 500 metrin kajakkiviestijoukkueen jäsenenä. Hän saavutti viisi kansallista mestaruutta vuosien 1936 ja 1946 välisenä aikana. Kuollessaan lähes 98-vuotiaana Iversen oli vanhin olympialaisiin osallistunut norjalainen.
Jaavan sähkökatkos 2019

| Jaavan sähkökatkos 2019 |
| --- | --- |
 Bekasi sähkökatkon aikaan.
Tyyppi:  sähkökatkos
Päivämäärä:  4.–5. elokuuta 2019
Paikkakunta:  Suur-Jakartan alue sekä Banten ja Länsi-Jaava, Indonesia
Jaavan sähkökatkos oli Indonesian Jaavan saarella ollut sähkökatkos, joka alkoi 4. elokuuta 2019 klo 11.50 (UTC+7) ja kesti noin kahdeksan tuntia. Senkin jälkeen sähkön saanti oli osittain epävakaata vielä seuraavaan päivään saakka. Katko vaikutti ainakin 21,3 miljoonaan ihmiseen. Se oli maan suurin sähkökatkos viimeisen kahdenkymmenen vuoden aikana.
Vaikutusalueet

Sähkökatkoksista kärsiviin alueisiin kuuluivat Suur-Jakartan alue sekä Banten ja Länsi-Jaava. Länsi-Jaavassa sähkökatkoksista kärsineitä alueita olivat muun muassa Bandung, Bekasi, Cianjur, Cimahi, Cirebon, Garut, Karawang, Purwakarta, Majalaya, Sumedang, Tasikmalaya, Depok, Gunung Putri, Sukabumi ja Bogor. Bantenissa vaikutusalue oli Cilegon.
Syy

Valtion sähköyhtiö Perusahaan Listrik Negara kertoi alun perin sähkökatkosten syyksi häiriöt Suralayan voimalaitoksen kaasuturbiineissa 1–6 sekä muut häiriöt Cilegonin voimalaitoksella. PLN korjasi myöhemmin syyksi häiriön Ungaranin ja Pemalangin 500 kilovoltin siirtolinjalla, ja siksi energian siirto idästä länteen epäonnistui. Sähköyhtiö aikoo antaa korvauksia alennuksen muodossa kaikille katkoksesta kärsineille asiakkaille.
Vaikutukset

Sähkökatkos alkoi sunnuntaina 4. elokuuta klo 11.50 paikallista aikaa, jolloin Jakartan metron viranomaiset havaitsivat sähkönsyötössä häiriöitä eikä vastavalmistunut metro toiminut ja matkustajat joutuivat pysyttelemään vaunuissa odottamassa evakuoimista. Myös Jakartan pikaraitiotie ja KRL Commuterline (paikallisjuna) kärsivät sähkökatkoksesta, ja ainoa toimiva joukkoliikenneväline oli bussiliikennöintiä hoitava TransJakarta. Jakartan kuvernööri Anies Baswedan muutti TransJakartan ja Jakartan metrot loppupäiväksi maksuttomiksi.
Myös puhelinverkossa oli häiriöitä. Häiriöitä oli Telkomselin, Indosatin, XL Axiatan, 3:n ja Smartfrenin verkoissa, mikä aiheutti myös kyytipalveluille, kuten Gojekille ja Grabille, suuria ongelmia internetyhteyden puuttumisen vuoksi.
Sähkökatkoksesta kärsi noin 21,3 miljoonaa ihmistä. Sähkökatkos kesti noin kahdeksan tuntia. Joillekin Jakartan maaseutu- ja asuinalueille sähköä ei ollut palautettu keskiyön jälkeen. Joillakin alueilla sähkö oli alun perin palautettu keskiyöhön mennessä tai myöhemmin, mutta joissakin paikoissa katkos alkoi uudelleen.
Suuri osa Jakartan liikennevaloista lakkasi toimimasta, tietullien portit eivät toimineet ja sairaalat käyttivät varageneraattoreitaan. Lentoliikenteeseen katkoksella ei ollut vaikutusta.
Sähkökatkon vuoksi syttyi sunnuntai-iltana ja maanantaiaamuna kahdeksassa paikassa ainakin kahdeksan tulipaloa. Syynä oli luultavasti kynttilöiden käyttö valaisuun virrankatkon aikana.
Tilanteen normalisoiduttua Indonesian presidentti Joko Widodo ihmetteli valtion sähköyhtiön pääkonttorissa vieraillessaan, miksi sähköyhtiö ei toiminut nopeasti, ja kehotti yritystä laatimaan vastaisen varalle varautumissuunnitelman.
Poliisi ohjaamassa liikennettä Bekasissa sähkökatkoksen aikana.
Ilmailuoikeus

Ilmailuoikeus on oikeudenala, jossa tutkitaan valtion sisäisen oikeuden ja kansainvälisen oikeuden sisältämiä ilmailua koskevia säännöksiä. Ilmailuoikeuden alaan kuuluvat lentämistä ilmakehässä, lentämisen lupakirjoja, lennon ohjaamista, lentämällä tehtävää maiden rajojen ylitystä ja ilma-alukselle asetettuja vaatimuksia koskeva lainsäädäntö. Ilmailua koskevat lait on aikoinaan suurissa ilmailumaissa laadittu merilakien pohjalta.[lähde? ] Yleensä ilmailuoikeus luetaan kansainvälisen oikeuden alaan.
Suomessa ilmailu- ja avaruusoikeutta opetetaan Lapin yliopistossa.
Ilmailualan sääntely eri valtioissa ja toimielimissä > Kansainvälinen taso

Kansainvälisellä tasolla Yhdistyneiden kansakuntien alainen Kansainvälinen siviili-ilmailujärjestö ICAO (engl. International Civil Aviation Organization) määrittelee ilmailun säännöt. Kansainvälinen ilmailuliitto FAI (ransk. Fédération Aéronautique Internationale) ylläpitää ilmailun kansainvälistä harraste- ja kilpailutoimintaa sekä niihin ja avaruuslentoihin liittyviä ennätyksiä.
Ilmailualan sääntely eri valtioissa ja toimielimissä > Euroopan unioni

Euroopan unionin ilmailulainsäädäntö on edelleen keskeneräinen, osin kansallisten lakien varassa. SES- eli Single European Sky- (yhtenäinen Euroopan ilmatila) lainsäädäntö harmonisoi EU- ja EAA-alueen lentämisen sääntöjä. Eurocontrol on ylin ilmailua ohjaava operatiivinen toimija, mutta se toimii pääosin kansallisten vastaavien toimijoiden avulla. EASA hoitaa ilma-alusten sertifikaatit ja lentokelpoisuuden valvonnan.
Ilmailualan sääntely eri valtioissa ja toimielimissä > Suomi

Suomessa ilmailun valvonnasta vastaa Liikenne- ja viestintävirasto Traficom. Lentoasemat omistaa Finavia, joka vastaa lentoasemaverkoston kehittämisestä ja ylläpidosta.
Ilmailualan sääntely eri valtioissa ja toimielimissä > Yhdysvallat

Yhdysvalloissa ilmailulakia valvoo Yhdysvaltain ilmailuhallinto FAA (engl. Federal Aviation Administration). FAA muun muassa ohjaa lentoliikennettä, myöntää lentäjien ja lennonjohdon sekä lentomekaanikkojen lupakirjat, myöntää ilma-alusten lentokelpoisuustodistukset ja uusien konetyyppien sertifikaatit. FAA on edelleen sekä alan operatiivinen toimija että viranomainen, jota Euroopan unionissa pidetään nykyisin ristiriitaisena hallintomallina.[lähde? ]
Avaruusoikeus

Avaruusoikeus on oikeudenala, joka koskee ulkoavaruudessa tapahtuvaa ihmisen toimintaa. Avaruusoikeuteen kuuluu joukko eriasteisia sopimuksia avaruuden käytöstä, kuten vuonna 1967 voimaan tullut Ulkoavaruuden sopimus. Lähtökohtana sopimuksissa on, että avaruuden käyttö ja tutkimus on vapaata, mutta oma toiminta ei saa estää muita.
Oikeudenala liittyy ilmailuoikeuteen, koska lento avaruuteen vaatii lentoa ilmakehässä. Keskeinen avaruusoikeuden alaan kuuluva suomalainen laki on laki avaruustoiminnasta. Lapin yliopiston kansainvälisen oikeuden professori ja ilmailu- ja avaruusoikeuden instituutin johtaja Lotta Viikari oli asiantuntijana antamassa lausuntoja avaruuslaista vuonna 2017. 2000-luvulla on jälleen ollut nousemassa esiin esimerkiksi kaivosteollisuuden perustaminen Kuuhun, joka on vastoin sopimuksia ulkoavaruudesta. Toinen keskustelua herättänyt asia on avaruusromu.
Aiheesta muualla

International Aviation Law Institute DePaulin yliopisto. Arkistoitu 12.8.2020. Viitattu 9.5.2020. (englanniksi)
Ilmailulaki 7.11.2014/864 Finlex.
Kansainvälisen ilmailuliitto FAI:n kotisivut fai.org. (englanniksi)
Kansainvälisen siviili-ilmailujärjestö ICAO:n kotisivut icao.int. (englanniksi)
International Astronautical Federationin kotisivut iafastro.org. (englanniksi)
Jack Clement

| Jack Clement |
| --- | --- |
 Jack Clement vuonna 1978.
Henkilötiedot
Syntynyt: 5. huhtikuuta 1931 Whitehaven, Tennessee, Yhdysvallat
Kuollut: 8. elokuuta 2013 (82 vuotta) Nashville, Tennessee
Ammatti:  laulaja, lauluntekijä, tuottaja, toimitusjohtaja
Muusikko
Taiteilijanimi:  Cowboy Jack Clement
Laulukielet:  englanti
Aktiivisena:  1950-luvun alku - 2013
Tyylilajit:  country, rock'n'roll
Soittimet:  kitara 
Levy-yhtiöt:  Sun Records, RCA, JMI
Aiheesta muualla
Kotisivut
  [ Muokkaa Wikidatassa ] [ ohje ]  
Jack Henderson Clement (5. huhtikuuta 1931 Whitehaven, Tennessee, Yhdysvallat – 8. elokuuta 2013 Nashville, Tennessee) oli yhdysvaltalainen country-laulaja, lauluntekijä ja musiikkituottaja.
Tausta

Jack Henderson Clement syntyi Tennesseen Whitehavenissa lähellä Memphisiä. Teini-iässä hän listautui Yhdysvaltain merijalkaväkeen. Palveltuaan merijalkaväessä neljä vuotta, hän kiersi jonkin aikaa bluegrass-yhtyeen kanssa, kunnes palasi Memphisiin vuonna 1954. Henderson omaksui "Cowboy"-lempinimensä soittaessaan steel-kitaraa opiskeluaikoinaan Memphis State Universityssa.
Ura

Clement aloitti Sun Records -levy-yhtiössä miksaajana muun muassa Roy Orbisonin, Carl Perkinsin, Johnny Cashin, Charlie Richin ja Jerry Lee Lewisin varhaisissa levytyssessioissa. Hän äänitti Roy Orbisonin ja Jerry Lee Lewisin ensilevytykset. Sun Recordsilla työskennellessään Clement kirjoitti kaksi Johnny Cashin tunnetuimmaksi tulleista lauluista, Ballad of a Teenage Queen ja Guess Things Happen That Way.
Sam Phillipsin annettua Clementille potkut, hän muutti vuonna 1959 Nashvilleen työskennelläkseen Chet Atkinsin kanssa. Piakkoin hän muutti edelleen Beaumontiin, Texasiin, missä hän tapasi George Jonesin ja suostutteli Jonesin esittämään laulun She Thinks I Still Care, josta tuli eräs Jonesin tunnetuimpia hittejä. Palattuaan Nashvilleen vuonna 1965, Clement rahoitti tuolloin vielä tuntemattoman Charley Priden demolevyn ja suostutteli Chet Atkinsin palkkaamaan Priden RCA-yhtiön listoille. Clement kirjoitti Priden kaksi ensimmäistä hittiä, Just Between You and Me ja I Know One, sekä tuotti Priden 13 ensimmäistä pitkäsoittolevyä RCA-levymerkille.
Clement käynnisti Don Williamsin soolouran oman JMI-levymerkkinsä kautta. Tästä projektista käynnistyi myös Allen Reynoldsin merkittävä levytuottajaura. Clementin levymerkki julkaisi myös ensimmäisenä Townes Van Zandtin levyjä ja Bob McDill kirjoitti lauluja Clementin yhtiölle. 1970-luvulla Clement tuotti muun muassa Waylon Jenningsin levyn Dreaming my Dreams, jota pidetään eräänä vuosikymmenen "Outlaw"-countryn hienoimmista. Clementin oma levy, All I Want to Do in Life julkaistiin vuonna 1978.
Countrymusiikin ohella Clement tuotti kolme Memphisissä levytettyä raitaa (esim. When Love Comes to Town ja Angel of Harlem) U2:n Rattle and Hum -levylle. Hän tuotti myös levyllisen Louis Armstrongin musiikkia. Tuottajauransa ohella Clement on perustanut neljä merkittävää musiikkistudiota Nashvilleen, tuottanut kauhuelokuvan. Hän tuotti myös Don Williamsin musiikkivideon vuonna 1972, mikä oli tuohon aikaan – yhdeksän vuotta ennen MTV:n syntyä – varsin poikkeuksellista.
Clementin urasta kertova dokumenttielokuva Shakespeare Was a Big George Jones Fan: Cowboy Jack Clement's Home Movies julkaistiin 2005. Elokuvassa käydään lävitse Clementin uraa ja haastatellaan muun muassa U2:n Bonoa, Johnny Cashia, Waylon Jenningsia ja Dolly Partonia. Hänet valittiin Country-musiikin Hall of Fame:en vuonna 2013. Jack Clement kuoli maksasyöpään kotonaan Nashvillessa 8. elokuuta 2013.
Ivar Jacobsen Norevik

Ivar Jacobsen Norevik (26. maaliskuuta 1900 – 18. maaliskuuta 1956) oli norjalainen työväenpuolueen poliitikko.
Norevik syntyi Lavik og Brekkessä. Hänet valittiin suurkäräjille Sogn og Fjordanesta vuonna 1945, ja hänet valittiin uudelleen kahdesti. Kolmannen kauden puolivälissä hän kuoli, ja hänen tilalleen tuli Edvard Anderson Solheim.
Norevik oli Kyrkjebøn kunnanvaltuuston varajäsen vuosina 1937–1940.
James Hadley Billington

James Hadley Billington
James Hadley Billington (1. kesäkuuta 1929 – 20. marraskuuta 2018) oli yhdysvaltalainen historioitsija, joka toimi Kongressin kirjaston 13. kirjastonhoitajana vuosina 1987–2015.
Billington syntyi Pennsylvanian osavaltiossa ja valmistui vuonna 1950 Princetonin yliopistosta. Hän sai tohtorinarvonsa Oxfordin Balliol Collegesta, johon oli saanut Rhodes-stipendin.
Billington opetti vuosina 1957–1962 historiaa Harvardin yliopistossa ja oli vuosina 1964–1974 Princetonin yliopiston historian professorina.
Billington kuului muun muassa Venäjän tiedeakatemiaan ja Ranskan Ordre des Arts et des Lettresiin. Hän julkaisi lukuisia kirjoja ja tuli tunnetuksi varsinkin Venäjän historiaa koskevasta tutkimustyöstään.
Aiheesta muualla

Kuvia tai muita tiedostoja aiheesta James Hadley Billington Wikimedia Commonsissa
Jameer Nelson

Jameer Nelson
Jameer Nelson (s. 9. helmikuuta 1982) on yhdysvaltalainen koripalloilija. Hän aloitti NBA-uransa vuonna 2004 Orlando Magicissa, jossa hän pelasi kymmenen kautta. Tämän jälkeen hän on edustanut Dallas Mavericksia, Boston Celticsiä, Denver Nuggetsia, New Orleans Pelicansia ja Detroit Pistonsia. Hän on naimisissa pitkäaikaisen tyttöystävänsä kanssa. Heillä on yksi poika.
Ilmailumuseo

Saab 35 Draken Flygvapenmuseumin pihalla
Ilmailumuseo on kokoelma lentokoneita, jotka ovat esillä museomaisena näyttelynä. Osa joidenkin ilmailumuseoiden kokoelmista koostuu lentokelpoisista lentokoneista, jotka yleensä esiintyvät eri ilmailunäyttelyissä. Suuremmilla ilmailumuseoilla on yleensä suljetuissa arkistoissaan runsaasti lentokoneisiin liittyvää kirjallisuutta (käyttökäsikirjat, suunnitteludokumentteja) ja valokuvia tutkijoiden käyttöä varten.
Koska ilmailun historia on lyhyt, miltei kaikki lentokoneet, jotka voidaan entistää näyttelykuntoon, on joko entisöity tai varastoitu museoissa. Toisen maailmansodan, jonka aikana valmistettiin suuri osa ilmailun historian lentokonetyypeistä, jälkeen suuri osa sodan aikaisista lentokoneista romutettiin, koska alumiiniromulla oli kaupallista arvoa toisin kuin aiemmilla puu- ja kangasrakenteisilla lentokoneilla. Ensimmäisen maailmansodan lopussa ylijäämäkoneet yleensä poltettiin.[lähde? ]